Asteroidens ferd forbi Jorden
Den heftige passeringen over jordens overflate skjedde kl. 20. VGTV sendte NASAs bilder av verdensbegivenheten. Forskere over hele verden fulgte nøye med på fenomenet: Aldri tidligere har en astroide blitt registrert så nær planeten vår - den passerte så nær oss at den kommer innenfor banen for flere TV-satelitter. Klokken 20.25 var asteroiden nærmest Jorden. Da spesielt synlig i teleskoper sett fra Asia, Australia og Øst-Europa. Nå svever den bort fra oss igjen, og vil i deler av vår verden være synlig frem til rundt midnatt. Asteroiden 2012 DA14 er antatt å være 45 meter bred og veie 130.000 tonn, og regnes i astronomiske kretser for å være liten. Den er omtrent så tung som et tankskip og lang som et 12 etasjers hus.Ifølge Norsk Astronomisk Selskap passerer denne asteroiden Jorden med jevne mellomrom. Heldigvis skal det ikke være fare for noe kollisjon når den i kveld befinner seg nærmere jordsenteret enn tidligere registert. - Denne distansen er et godt stykke unna både Jorden og lave satellitter som overvåker Jorden, deriblant Den internasjonale romstasjonen, skriver den amerikanske romfartsorganisasjonen NASA på sine hjemmesider. Det at asteroiden passerte nær Jorden hadde ifølge eksperter ingenting å gjøre med meteoritt-regnet i Russland tidligere i dag, men ble snarere omtalt som et "kosmisk sammentreff". Det er flere millioner asteroider i solsystemet, men de fleste utgjør ingen fare for oss på Jorden. NASA har klassifisert 9672 objekter i verdensrommet som "nær Jorden-objekter". Dette dreier seg om kometer eller asteroider i baner som kan streife innom Jordens nabolag. Asteroiden 2012 DA14 - som første gang ble sett fra et observatorium i Spania for et år siden - sto i østretningen på himmelen og beveget seg meget hurtig oppover på himmelen. Så du asteroiden passere? Fortell gjerne om opplevelsen i kommentarfeltet under.
Astroiden på størrelsen med et tankskip passerte Jorden «bare» 2770 mil unna.